CELEX: 31993R3199
Language: sl
Date: 1993-11-22 00:00:00
Title: Uredba Komisije (ES) št. 3199/93 z dne 22. novembra 1993 o vzajemnem priznavanju postopkov za popolno denaturacijo alkohola za namene oprostitve plačila trošarine

Pomembno pravno obvestilo

|

31993R3199

Uradni list L 288 , 23/11/1993 str. 0012 - 0015 finska posebna izdaja: poglavje 9 zvezek 2 str. 0145  švedska posebna izdaja: poglavje 9 zvezek 2 str. 0145 

		Uredba Komisije (ES) št. 3199/93z dne 22. novembra 1993o vzajemnem priznavanju postopkov za popolno denaturacijo alkohola za namene oprostitve plačila trošarineKOMISIJA EVROPSKIH SKUPNOSTI JEob upoštevanju Pogodbe o ustanovitvi Evropske skupnosti,ob upoštevanju Direktive Sveta 92/83/EGS z dne 19. oktobra 1992 o uskladitvi strukture trošarine za alkohol in alkoholne pijače [1] in zlasti člena 27(4) Direktive,ob upoštevanju Direktive Sveta 92/12/EGS z dne 25. februarja 1992 o splošnem režimu za trošarinske izdelke in o skladiščenju, gibanju in nadzoru takih izdelkov [2], kakor je bila spremenjena z Direktivo 92/108/EGS [3] in zlasti člena 24 Direktive,ob upoštevanju mnenja Odbora za trošarine,ker morajo države članice v skladu s členom 27(1)(a) Direktive 92/83/EGS alkohol, ki je popolnoma denaturiran v skladu z zahtevami katere koli države članice, oprostiti plačila trošarine, pod pogojem, da je bilo dano uradno obvestilo o takih zahtevah in da so bile sprejete v skladu s pogoji, predpisanimi v odstavkih 3 in 4 navedenega člena;ker so bile prejete pripombe o uradno objavljenih zahtevah;ker je zato v skladu z zahtevami iz odstavka 4 navedenega člena treba sprejeti odločitev v skladu s postopkom, določenem v členu 24 Direktive 92/12/EGS,SPREJELA NASLEDNJO UREDBO:Člen 1Denaturanti, ki se uporabljajo v vsaki državi članici za namene popolne denaturacije alkohola v skladu s členom 27(1)(a) Direktive 92/83/EGS, so tisti, ki so navedeni v Prilogi k tej uredbi.Člen 2Uredba začne veljati na dan objave v Uradnem listu Evropskih skupnosti.Ta uredba je v celoti zavezujoča in se neposredno uporablja v vseh državah članicah.V Bruslju, 22. novembra 1993Za KomisijoChristiane ScrivenerČlanica Komisije[1] UL L 316, 31.10.1992, str. 21.[2] UL L 76, 23.3.1992, str. 1.[3] UL L 390, 31.12.1992, str. 124.--------------------------------------------------PRILOGABelgijaPet litrov metilnega alkohola na 100 litrov etilnega alkohola ne glede na alkoholno stopnjo in dovolj barvila, da se zagotovi dobro razpoznavna modra ali vijolična barva.Kot "metilni alkohol" šteje:- dejanski metilni alkohol, to je surovi metilni alkohol, pridobljen s suho destilacijo lesa in ki vsebuje najmanj 10 % teže acetona,- mešanica metilnega alkohola in metanola, ki vsebuje najmanj 60 % teže dejanskega metilnega alkohola in 10 % teže acetona,- mešanica metanola, acetona in pirogenetskih nečistoč z močno empirevmatsko barvo, ki vsebuje najmanj 10 % teže acetona.DanskaNa hektoliter čistega alkohola:- 2 litra metiletilketona, in- 3 litre metilizobutilketona.NemčijaNa hektoliter čistega alkohola:1) 0,75 litra metiletilketona, ki je sestavljen iz- 95 do 96 % teže metiletilketona,- 2,5 do 3 % teže metilizopropilketona,- 1,5 do 2 % teže etilizoamilketona (5-metil-3-heptanon)skupaj z 0,25 litra piridinske baze2) En liter metiletilketona, ki je sestavljen iz- 95 do 96 % teže metiletilketona,- 2,5 do 3 % teže metilizopropilketona,- 1,5 do 2 % teže etilizoamilketona (5-metil-3-heptanon),skupaj z enim gramom denatonium benzoata.GrčijaPet litrov metilnega alkohola na hektoliter nečistega etilnega alkohola, in- 0,5 % svetilnega olja,- 4 ppm metilen modre,- 1 % terpentinovega olja.ŠpanijaNa hektoliter čistega alkohola:- 1 gram denatonium benzoata,- 2 litra metiletillketona (butanon), in- 0,2 grama metilensko modre (CI basic blue 52015).FrancijaEnemu hektolitru etilnega alkohola z vsebnostjo 90 vol % se doda:- 3,5 litre metilnega alkohola, in- 1 liter izopropil alkohola."Régie type" — metilni alkoholOpredelitev:V skladu z ministrsko odločbo z dne 7. maja 1955, ki je bila sprejeta po posvetovanju z laboratorijsko službo Ministrstva za gospodarske zadeve in finance, mora metilni alkohol "régie type" izpolnjevati naslednje zahteve:- registrirati mora 90 vol % pri temperaturi 20 °C, s toleranco 0,5,- vsebovati mora najmanj 6 % pirogenskih nečistoč (izdelki, ki se saponifirajo s sodo in so izraženi kot metilni acetat, se ne upoštevajo),- vsebovati mora ketone in vodo, da ima metilni alkohol 100,- pridobivati ga je treba izključno z oglenitvijo lesa, ki se izvaja pod nadzorom pristojnih davčnih organov.Pirogenske nečistoče so resnični denaturant. Mešanici dajo neprijeten okus, zaradi česar alkohol ni primeren za oralno uživanje.Zaradi kemičnih lastnosti je v laboratoriju z acetonom lažje izolirati denaturant v alkoholu.Navsezadnje metilni alkohol nakazuje denaturacijo. Njegovo vrelišče je zelo podobno vrelišču etilnega alkohola. Zato se lahko loči samo z uporabo posebnih tehnik in aparatov.Načeloma njegova prisotnost nad določenim odstotkom, ki je različna glede na različne vrste etilnega alkohola, nakazuje, ali je bil analizirani alkohol prej denaturiran s splošnim procesom.IrskaMineralizirane denaturirane žgane alkoholne pijače:- 9,5 % lesne nafte,- 0,5 % surovega piridina,- 0,025 unče metilne vijolične barve (na 100 galon čistega etilalkohola),- 0,375 % nafte.NB:Lesna nafta in surovi piridin se lahko nadomestita z 10 % metilnim alkoholom.ItalijaNa hektoliter čistega alkohola:- 125 gramov tiofena,- 0,8 grama denatonium benzoata,- 0,4 gramov "CI acid red 51" (rdeče barvilo),- 2 litra metiletilketona.LuksemburgPet litrov metilnega alkohola na hektoliter etilnega alkohola ne glede na alkoholno stopnjo in dovolj barvila, da se zagotovi dobro razpoznavna modra ali vijolična barva.Kot "metilni alkohol" šteje:- dejanski metilni alkohol, to je surovi metilni alkohol, pridobljen s suho destilacijo lesa in ki vsebuje najmanj 10 % teže acetona,- mešanica metilnega alkohola in metanola, ki vsebuje najmanj 60 % teže dejanskega metilnega alkohola in 10 % teže acetona,- mešanica metanola, acetona in pirogenetskih nečistoč z močnim empirevmatskim vonjem, ki vsebuje najmanj 10 % teže acetona.NizozemskaNa hektoliter etilnega alkohola:Pet litrov mešanice, ki je sestavljena iz:- 60 % vsebnosti metanola,- 11 % vsebnosti fuzelnega olja (koncentrat stranskih proizvodov alkoholne destilacije),- 20 % vsebnosti acetona,- 8 % vsebnosti vode- 0,5 % vsebnosti butanola,- 0,5 % vsebnosti formalina (vodna raztopina s 37 % teže formaldehida),skupaj z barvilom, ki glede količine in sestavin izpolnjujejo pogoje, ki jih predpiše kemik davčne službe.Združeno kraljestvoOsnova:- 90 % vsebnosti etilnega akohola,9,5 % vsebnosti "lesne nafte" [1] 1, in0,5 vsebnosti surovega piridina.Ki se mu na vsakih 1000 doda:- 3,75 litrov nafte in- 1,5 ppm metilno vijolične.[1] Lesna nafta je izdelek, ki je lahko sintetičen, vendar mora imeti lastnosti, da povzroči, da je mešanica 5 % lesne nafte in 95 % alkoholne pijače neprimerna za uporabo kot pijača. To se doseže s proizvodnjo relativno zapletenega, vendar stabilnega "koktajla" sestavin, ki jih ni lahko odstraniti iz alkoholnih pijač.Sestava "lesne nafte"Ni predpisanega seznama sestavin, vendar v odobreni sintetični lesni nafti najdemo nekatere ali vse od spodaj naštetih:- piridin,- piridinske baze,- alilalkohol,- krotenaldehide,- picolen,- denatonium benzoat,- metilni alkohol.--------------------------------------------------